བུ་མོ་ལ་འོས་སྦྱོར་ཡི་གེ་འབྲི་མཁན་ནི་མཐོ་འབྲིང་གི་ལོ་རྒྱུས་དགེ་རྒན་དང་རྫས་འགྱུར་དགེ་རྒན་རེད།ལོ་རྒྱུས་དགེ་རྒན་ཧེ་སི་ཏེན་ལ་སྙན་གྲགས་ཧ་ཅང་ཆེ་བ་དང༢༠༠༣ལོར་ཨ་རིའི་སྤྱི་ཚོགས་རིག་ཚན་གྱི་དགེ་རྒན་ཕུལ་བྱུང་གཉིས་ཀྱི་གྲས་སུ་བདམས་མྱོང་།ཁོ་མོས་ངའི་བུ་མོར་ལོ་གཅིག་ལ་སློབ་ཁྲིད་བྱས་མྱོང་བ་དང་གདེང་འཇོག་གི་ཚིག་ནི།སྦྱངས་འབྲས་ཡོངསཡིན་པའི་ཐོག་ནས་ཁོ་མོའི་ལྷན་སྐྱེས་ཀྱི་ཤེས་རབ་མཚོན་མི་ཐུབ་མོད།སློབ་བུ་འདི་ནི་ཧ་ཅང་འཇོན་ཐང་ཆེ་ལ་མནོ་བསམ་ཟབ་མོ་གཏོང་མཁན་ཞིག་ཡིན་པར་མ་ཟད།རིག་སྟོབས་ཆེན་པོ་དང་།དབྱེ་ཞིབ་དང་རྩོམ་འབྲིའི་ནུས་པ་ཁྱད་དུ་འཕགས་པ།རྩོད་ངག་ལ་བྱང་ཆ་ཆེ།ཞེས་འཁོད་མཐར་སྡོམ་ཚིག་ནི།ངས་ལོ་ངོ་སུམ་ཅུ་ལྷག་གི་རིང་དཔེ་ཁྲིད་བྱས་མྱོང་།གལ་ཏེ་ཨང་རིམ་བཀར་བ་ཡིན་ན་ཁོ་མོ་ནི་ངས་བསྐྱངས་པའི་སློབ་མའི་གྲས་སུ་ཁྱད་འཕགས་སློབ་མ་མདུན་མའི་ཨང་རིམ་ལྔའི་ཁོངས་སུ་ཚུད།ཅེས་བཀོད་འདུག